ประกาศกรมการค้าต่างประเทศประกาศกรมการค้าต่างประเทศเรื่องเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๙ ตามที่ได้มีประกาศคณะกรรมการพิจารณามาตรการปกป้องเรื่อง มาตรการปกป้องจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๗ ลงวันที่ ๑๙ ธันวาคม พ.ศ. ๒๕๕๗ให้เรียกเก็บอากรปกป้องสำหรับการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนความหนา๐.๙ - ๕๐.๐ มิลลิเมตร และความกว้าง ๖๐๐.๐ - ๓,๐๔๘.๐ มิลลิเมตร โดยมีผลใช้บังคับตั้งแต่วันที่๒๔ ธันวาคม พ.ศ. ๒๕๕๗ จนถึงวันที่ ๖ มิถุนายน พ.ศ. ๒๕๖๐ นั้นบริษัทสหวิริยาสตีลอินดัสตรี จำกัด (มหาชน) บริษัท จี สตีล จำกัด (มหาชน) บริษัท จี เจ สตีลจำกัด (มหาชน) และบริษัท สหวิริยาเพลทมิล จำกัด (มหาชน)ซึ่งเป็นอุตสาหกรรมภายในผู้ผลิตสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่มีสิทธิตามมาตรา๑๓ และมาตรา ๓๖ แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ ได้ยื่นคำร้องขอต่อกรมการค้าต่างประเทศให้คณะกรรมการดำเนินการพิจารณาขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นต่อไปอีกเป็นระยะเวลา๓ ปี เนื่องจากยังไม่สามารถปรับตัวเพื่อให้แข่งขันกับสินค้าจากต่างประเทศได้ซึ่งคณะกรรมการพิจารณามาตรการปกป้องตามพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐ ได้มีคำวินิจฉัย เมื่อวันที่๒๑ กันยายน พ.ศ. ๒๕๕๙ ว่าคำขอของบริษัท สหวิริยาสตีลอินดัสตรี จำกัด(มหาชน) บริษัท จี สตีล จำกัด (มหาชน) บริษัท จี เจ สตีล จำกัด (มหาชน) และบริษัท สหวิริยาเพลทมิลจำกัด (มหาชน) มีหลักฐานแสดงว่าบริษัทอยู่ระหว่างการปรับตัวเพื่อเพิ่มความสามารถในการแข่งขันกับสินค้านำเข้าจากต่างประเทศจึงเห็นควรให้เปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นตามคำขอดังกล่าวอาศัยอำนาจตามความในมาตรา๑๘ และมาตรา ๓๖ แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐อธิบดีกรมการค้าต่างประเทศออกประกาศเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นไว้ดังต่อไปนี้ข้อ๑ ประกาศนี้เรียกว่า ประกาศกรมการค้าต่างประเทศเรื่องเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๙ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ สินค้านำเข้าที่ถูกไต่สวนสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนความหนา ๐.๙ - ๕๐.๐ มิลลิเมตร และความกว้าง ๖๐๐.๐ - ๓,๐๔๘.๐ มิลลิเมตรภายใต้พิกัดอัตราศุลกากรประเภทที่ ๗๒๐๘๓๖๐๐๐๓๑ ๗๒๐๘๓๖๐๐๐๓๒, ๗๒๐๘๓๖๐๐๐๓๓, ๗๒๐๘๓๖๐๐๐๙๐, ๗๒๐๘๓๗๐๐๐๔๑, ๗๒๐๘๓๗๐๐๐๔๒, ๗๒๐๘๓๗๐๐๐๔๓, ๗๒๐๘๓๗๐๐๐๙๐, ๗๒๐๘๓๘๐๐๐๔๑, ๗๒๐๘๓๘๐๐๐๔๒, ๗๒๐๘๓๘๐๐๐๔๓, ๗๒๐๘๓๘๐๐๐๙๐, ๗๒๐๘๓๙๐๐๐๔๑, ๗๒๐๘๓๙๐๐๐๔๒, ๗๒๐๘๓๙๐๐๐๔๓, ๗๒๐๘๓๙๐๐๐๙๐, ๗๒๐๘๕๑๐๐๐๙๐, ๗๒๐๘๕๒๐๐๐๙๐, ๗๒๐๘๕๓๐๐๐๑๑, ๗๒๐๘๕๓๐๐๐๑๒, ๗๒๐๘๕๓๐๐๐๑๓, ๗๒๐๘๕๓๐๐๐๙๐, ๗๒๐๘๕๔๐๐๐๑๑, ๗๒๐๘๕๔๐๐๐๑๒, ๗๒๐๘๕๔๐๐๐๑๓, ๗๒๐๘๕๔๐๐๐๙๐ข้อ๔ วันเริ่มทบทวนการทบทวนเริ่มตั้งแต่วันที่ประกาศนี้มีผลใช้บังคับข้อ๕ ข้อมูลเบื้องต้นเกี่ยวกับการนำเข้าสินค้าที่เพิ่มขึ้นและความเสียหายบริษัทสหวิริยาสตีลอินดัสตรี จำกัด (มหาชน) บริษัท จี สตีล จำกัด (มหาชน) บริษัท จี เจสตีล จำกัด (มหาชน) และบริษัท สหวิริยาเพลทมิล จำกัด (มหาชน)ผู้ยื่นคำขอและเป็นผู้ผลิตสินค้าชนิดเดียวกันที่มีผลผลิตในสัดส่วนร้อยละ ๙๕.๙๘ของปริมาณการผลิตภายในประเทศขณะยื่นคำขอซึ่งในคำขอแสดงให้เห็นว่ามีความจำเป็นต้องขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนไม่เจือที่เพิ่มขึ้นต่อไปอีกเพื่อป้องกันมิให้เกิดความเสียหายโดยมีหลักฐานข้อเท็จจริงปรากฏดังนี้๕.๑การนำเข้า มีการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนภายหลังการบังคับใช้มาตรการปกป้องจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนเพิ่มขึ้นในปี พ.ศ. ๒๕๕๗ มีแนวโน้มลดลงเมื่อเปรียบเทียบกับปี พ.ศ. ๒๕๕๕ และปีพ.ศ. ๒๕๕๖๕.๒เมื่อพิจารณาจากปัจจัยทั้งหมดที่เกี่ยวข้องอัตราและปริมาณของการนำเข้าสินค้าเหล็กแผ่นรีดร้อนไม่เจือส่วนแบ่งการตลาดของสินค้านำเข้า การเปลี่ยนแปลงของระดับการขายระดับผลผลิตระดับผลิตภาพ ระดับกำลังการผลิต ระดับกำไรและขาดทุน และระดับการจ้างงาน รวมทั้งปริมาณสินค้าคงเหลือของอุตสาหกรรมภายในแล้วพบว่าอุตสาหกรรมภายในอยู่ระหว่างดำเนินการตามแผนปรับตัวเพื่อเพิ่มประสิทธิภาพในการผลิตซึ่งสามารถเพิ่มส่วนแบ่งตลาดและระดับผลิตภาพให้สูงขึ้นแต่ยังคงต่ำกว่าเป้าหมายที่กำหนดไว้ และอุตสาหกรรมภายในยังคงมีผลประกอบการขาดทุนข้อ๖ การเสนอหลักฐาน เอกสารและแสดงความเห็นสนับสนุนหรือโต้แย้งคำขอให้ผู้นำเข้าผู้ส่งออก และผู้มีส่วนได้เสียอื่น ๆที่ประสงค์จะแสดงความเห็นสนับสนุนหรือโต้แย้งคำขอของผู้ยื่นคำขอแสดงความเห็นดังกล่าวเป็นหนังสือพร้อมหลักฐานเอกสารที่เกี่ยวข้องต่อกรมการค้าต่างประเทศหรืออาจแจ้งความจำนงเป็นหนังสือเพื่อขอเข้าร่วมแสดงความเห็นด้วยวาจาภายใน ๑๕ วันนับแต่วันที่ประกาศนี้มีผลใช้บังคับข้อ๗ การขอรับข้อมูลเกี่ยวกับคำขอให้พิจารณาขยายเวลาการบังคับใช้มาตรการปกป้องให้ผู้ที่ประสงค์จะขอรับข้อมูลเกี่ยวกับคำขอให้พิจารณาขยายเวลาการบังคับใช้มาตรการปกป้องยื่นคำขอเป็นหนังสือได้ที่กองปกป้องและตอบโต้ทางการค้า กรมการค้าต่างประเทศ เลขที่๕๖๓ ถนนนนทบุรี อำเภอเมือง จังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐๒๕๔๗ ๕๐๘๒ หมายเลขโทรสาร ๐๒ ๕๔๗ ๔๗๔๑ประกาศ ณ วันที่ ๓ตุลาคม พ.ศ. ๒๕๕๙ดวงพร รอดพยาธิ์อธิบดีกรมการค้าต่างประเทศปุณิกา/ปริยานุช/จัดทำ๖ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๒๒ ง/หน้า ๑๐/๓ ตุลาคม ๒๕๕๙